Svandís Svavarsdóttir heilbrigðisráðherra hefur skipað nefnd sem hefur það hlutverk að fjalla um menntun hjúkrunarfræðinga og gera tillögur um aðgerðir sem leitt geta til þess að fleiri útskrifist með hjúkrunarfræðimenntun . Á fundi ráðherranefndar um samræmingu mála 15. ágúst síðastliðinn kynnti heilbrigðisráðherra tillögur sínar um starfshópa til að fjalla um menntunarmál heilbrigðisstétta . Á fundinum voru einnig rædd áform um samstarf heilbrigðisráðuneytis og mennta - og menningarmálaráðuneytis á þessu sviði , meðal annars með stofnun starfshóps eins og hér um ræðir varðandi menntun hjúkrunarfræðinga . Fram kemur í tilkynningu að nefndinni sé ætlað að skila tillögum sínum fyrir 1. mars næstkomandi . Formaður starfshópsins er Vilborg Ingólfsdóttir , skipuð af heilbrigðisráðherra . Aðrir nefndarmenn eru : Herdís Gunnarsdóttir , tilnefnd af mennta - og menningarmálaráðuneytinu Þórhalla Sigurðardóttir , tilnefnd af Sjúkrahúsinu á Akureyri Helga Gottfreðsdóttir , tilnefnd af Ljósmæðrafélagi Íslands Margrét Hrönn Svavarsdóttir , tilnefnd af Heilbrigðisvísindasviði Háskólans á Akureyri Herdís Sveinsdóttir , tilnefnd af Hjúkrunarfræðideild Heilbrigðisvísindasviðs Háskóla Íslands Gísli Kort Kristófersson , tilnefndur af Félagi íslenskra hjúkrunarfræðinga Starfsmaður hópsins er Brynhildur Magnúsdóttir , sérfræðingur í heilbrigðisráðuneytinu . Ríkir neyðarástand á bráðamóttöku Landspítalans ?